Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 1 Pv 597/11/5505	Liptovský Mikuláš, 2.4.2012
EEČ : 2-39-101-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Rozhodnutie:
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Skutková veta:
Od 15. 12. 2008 doposiaľ neplatil výživné na svoje maloleté dcéry XXXXX, nar. XXXXX XXXXX a XXXXX, nar. XXXXX, hoci je riadne zamestnaný a má pravidelný príjem a výška výživného mu bola určená rozsudkom Okresného súdu XXXXX XXXXX zo dňa XXXXX sumou 30% zo životného minima na nezaopatrené neplnoleté dieťa určeného zákonom č. 601/2003 Z. z., vždy do 15. dňa toho ktorého mesiaca vopred, na účet Úradu práce, soc. vecí a rodiny XXXXX a týmto rozsudkom boli maloleté zverené do pestúnskej starostlivosti XXXXX, bytom LiXXXXX XXXXX okres XXXXX a tak za uvedené obdobie dlhoval na výživnom 2005,05 € Úradu práce, sociálnych vecí a rodiny v Liptovskom Mikuláši. 
Právna veta:
lebo zanikla trestnosť činu
Odôvodnenie:
	Vyšetrovateľ Okresného riaditeľstva PZ, odboru kriminálnej polície v Liptovskom Mikuláši uznesením ORP-5XXXXX začal podľa § 199 ods. 1 Tr. poriadku trestné stíhanie a súčasne podľa § 206 ods. 1 Trestného poriadku vzniesol obvinenie XXXXX pre prečin zanedbania povinnej výživy podľa § 207 ods. 1, ods. 3 písm. b/ Tr. zákona pre skutok uvedený vo výrokovej časti tohto uznesenia, pričom k 8. 11. 2011, kedy mu bolo vznesené obvinenie dlhoval na výživnom 1.611,40 €, pretože 16. 9. 2011 uhradil dlhované výživné vo výške 82,94 €. 
	Po skončení vyšetrovania mi vyšetrovateľ dňa 30. 3. 2012 predložil návrh na podanie obžaloby a dňa 2. 4. 2011 mi predložil správu z Úradu práce, soc. vecí a rodiny v Lipt. Mikuláši, z ktorej vyplýva, že obvinený celé dlžné výživné uhradil. 
	V rámci prokurátorského dozoru som preskúmala predmetný spisový materiál, ako aj dôkazy, ktoré zabezpečil vyšetrovateľ v prípravnom konaní a zistila som nasledovný stav:
	Obvinený XXXXX ku skutku, ktorý sa mu kladie za vinu uviedol, že nie si je vedomý, že má platiť nejaké výživné, lebo testami DNA nebolo potvrdené otcovstvo voči dvojičkám XXXXX a XXXXX. Mal jedno pojednávanie, kde mu povedali, že má ísť na testy DNA, ale pracoval v zahraničí, tak sa ich nezúčastnil. Videl maloleté dcéry naposledy v roku 2003. 
	Svedok XXXXX, právnik Úradu práce, soc. vecí a rodiny v Lipt. Mikuláši uviedol, že XXXXX mal určenú rozsudkom Okresného súdu XXXXX 3XXXXX vyživovaciu povinnosť voči maloletým Monike a XXXXX vo výške 30% zo životného minima na nezaopatrené neplnoleté dieťa určeného zákonom č. 601/2003 Z. z. na účet Úradu práce, soc. vecí a rodiny v Lipt. Mikuláši, pretože maloleté boli zverené do pestúnskej starostlivosti XXXXX, bytom XXXXX Keďže obvinený si neplnil vyživovaciu povinnosť, dal Úrad práce, soc. vecí a rodiny v L. Mikuláši návrh na vykonanie exekúcie, pričom k 13. 2. 2012, kedy bol svedok vypočutý, dlhoval obvinený Úradu práce, soc. vecí a rodiny v L. Mikuláši 1.386,77 €. 
	Prečinu zanedbania povinnej výživy podľa § 207 ods. 1, ods. 3 písm. b/  Tr. zákona sa dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného a čin spácha závažnejším spôsobom konania. 
	Podľa § 138 písm. b/ Tr. zákona závažnejším spôsobom konania sa rozumie páchanie trestného činu po dlhší čas - po dobu viac ako 1 rok. 
	Tým, že boli maloleté zverené do pestúnskej starostlivosti a Úrad práce, soc. vecí a rodiny platí pestúnovi, deti núdzou netrpeli. 
	Podľa opatrenia Ministerstva práce, soc. vecí a rodiny SR o úprave súm životného minima v roku 2008, 30% zo sumy životného minima predstavovalo sumu 24,50 € do 30. 6. 2008, od 1. 7. 2008 do 30. 6. 2009 25,36 €, od 1. 7. 2009 do 30. 6. 2010 25,38 € a od 1. 7. 2010 do 30. 6. 2012 predstavuje 30% zo sumy životného minima 26,- €. Obvinený za obdobie od 15. 12. 2008 do 31. 3. 2012 mal na výživnom uhradiť spolu 2.005,05 € a formou exekúcie uhradil 82,94 € v septembri 2011, v októbri 2011 uhradil 121,78 €, v novembri 2011 115,04 €, v decembri 2011 93,55 €, v januári 2012 120,26 €, vo februári 2012 38,18 € a v marci 2012 sám uhradil sumu 1.452,59 €, teda uhradil celé dlžné výživné a neplatenie výživného nemalo na jeho dcéry trvalo nepriaznivé následky, preto som rozhodla tak, ako je uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Iveta Chovančíková
prokurátorka